UZNESENIE VLÁDY SLOVENSKEJ REPUBLIKY
č. 1069
zo 7. novembra 2001

k návrhu ďalšieho postupu nakladania s majetkom štátu v spoločnosti Slovenské aerolínie, a.s.

Číslo materiálu:	7390/2001	
Predkladateľ:	minister dopravy, pôšt a telekomunikácií	
Vláda
A.	súhlasí
A.1.	s návrhom ďalšieho postupu nakladania s majetkom štátu v spoločnosti Slovenské aerolínie, a.s.;
B.	ukladá
ministrovi dopravy, pôšt a telekomunikácií
B.1.	zabezpečiť trhové ocenenie spoločnosti Slovenské aerolínie, a.s. a následne zabezpečiť úpravu základného imania tejto obchodnej spoločnosti podľa tohto trhového ocenenia,
B.2.	v spolupráci s ministerkou financií predložiť na rokovanie vlády návrh na vloženie troch lietadiel TU 154-M ako majetkový vklad do spoločnosti Slovenské aerolínie, a.s.
	31. 1. 2002
B.3.	vykonať zmenu stanov a orgánov spoločnosti Slovenské aerolínie, a.s.
	do 31. 3. 2002
B.4.	navrhnúť model privatizácie spoločnosti Slovenské aerolínie, a.s.
	do 30. 6. 2002
C.	zrušuje
C.1.	úlohu v bodoch B.1 a B.3 uznesenia vlády SR č. 61 z 20. 1. 1999 k návrhu na zrušenie určenia spoločnosti Slovenské aerolínie, a.s. Bratislava za národného leteckého dopravcu Slovenskej republiky.
Vykonajú:	minister dopravy, pôšt a telekomunikácií
ministerka financií